करनाल. अम्बाला में सोमवार को दोपहर में करीब १५ मिनट तक बारिश हुई। हालांकि हरियाणा के बाकी हिस्सों में अभी पहली बारिश का इंतजार है। प्रदेश में १५ जून तक प्री-मानसून का समय होता है। हालांकि प्रदेश के ज्यादातर जिलों में उमस लेकर आई पुरवाई तेज हो गई है। उमस भरी गर्मी बुरा हाल कर रही है। औसतन अधिकतम पारा अब 35 डिग्री से 38.5 डिग्री सेल्सियस तक जा पहुंचा है। न्यूनतम तापमान अभी भी 27 डिग्री पर बना है। यानी रात में भी गर्मी।
पहाड़ों पर भी झमाझम: हिमाचल में शिमला सहित अधिकांश इलाकों में सोमवार को झमाझम बारिश हुई। शिमला का तापमान 24.3 डिग्री से गिरकर 16 डिग्री तक पहुंच गया। वहीं उत्तर प्रदेश के कई जिलों में पिछले २४ घंटे से बारिश हो रही है।
आगे क्या : मौसम विभाग ने अगले 24 घंटों में भी हरियाणा के कई हिस्सों में धूल भरी आंधी चलने और गरज के साथ छींटे पड़ने की संभावना जताई है।
hin_Deva hin_Deva hin_Deva